Document ID: /roh_data/filtered/fineweb-2-filterrobots_roh.jsonl.gz/73511

La gestiun da «servezzans» cumpiglia las funcziuns interdisciplinaras da l’intera gestiun dal center da sandà. I sun quai ils secturs chi funcziunan davo las culissas. Quists contribuischan sco intrapraisas da servezzan internas cha las vaira incumbenzas principalas da las gestiuns possan gnir accumplidas sainza difficultats. La gestiun da servezzans rapreschainta dimena la pozza principala da l’organisaziun. Lapro toccan l’administraziun, il servezzan da persunal, l’informatica, la logistica e’l marketing.
L’administraziun s’occupa dal sectur da finanzas e contabilità. Ella es ultra da quai respunsabla per l’administraziun da paziaints sco eir per la cumpra da medicamaints e material medicinal.
Pro’l Center da sandà Engiadina Bassa (CSEB) lavuran var 450 persunas. Cun quai es il CSEB il plü grond patrun da lavur illa regiun. Il servezzan da persunal es respunsabel per tuot las dumondas chi pertoccan a collavuraturas e collavuraturs, da las annunzchas d’entradas in servezzan e demischiuns fin a sgüranzas, paja o güdicat dal persunal.
Gerhard Hauser
Directer dals servezzans
Manader servezzan da persunal
Ils quatter collavuraturs da l’informatica sun i’l CSEB respunsabels per la tecnologia d’infuormaziun e la telefonia. Saja quai actas d’amalats digitalas o sistems da conferenzas per video davart la medicina a l’ospidal, sistem da chascha e survaglianza i’l Bogn Engiadina, o la software da servezzan da la spitex – ils experts pisseran per la gestiun e’l mantegnimaint da l’IT.
La logistica vain manada da Fabian Trottmann ed es trapartida in quatter secturs: tecnica, mantegnimaint, economia chasana, gastronomia.
L’incumbenza dal marketing es da commercialisar ils servezzans e’ls prodots dal CSEB. Il marketing succeda sün divers chanals, da broschüras sur la pagina-web fin a social media. Il marketing es suottamiss al commember da la direcziun Claudio Duschletta.
Notfall 144
Unter folgenden Nummern erreichen Sie den hausärztlichen Notfalldienst rund um die Uhr:
Unter der Nummer 081 861 10 00 erreichen Sie rund um die Uhr die Notfallstation des Ospidal.
Den nächsten AED-Standort im Unterengadin finden Sie auf unserer Übersicht.